Vinátta í leikskólastarfi : rannsókn á vináttu og samskiptum í leikskóla
Í þessari ritgerð verður fjallað um vináttu og samskipti í leikskólum. Vinátta og samskipti eru stór hluti af daglegu starfi leikskólans og eru starfsmenn hans ávallt með þau efst í huga. Einnig verður Vinaverkefni Barnaheilla skoðað sem er forvarnarverkefni gegn einelti. Megináherslur Vináttuverkefnisins eru umburðarlyndi, virðing, umhyggja og hugrekki. Allir þessir þættir tengjast vináttu og samskiptum og hversu miklu máli þau skipta í leikskólum. Í fyrsta hluta þessarar ritgerðar verður farið yfir hvað skilgreinir vináttu og hvaða máli hún skiptir fyrir börn. Einnig verður farið yfir samskipti barna og hvað einkennir þau. Þar á eftir verður einelti skoðað, hvað einelti er, hvað skilgreinir einelti og hvernig er hægt að fyrirbyggja það. Í öðrum hluta ritgerðarinnar verður fjallað um Vináttuverkefni Barnaheilla. Þar er verkefnið kynnt og innihald þess. Í þriðja hluta ritgerðarinnar verður greint frá viðtali sem var tekið við leikskólakennara, sem hefur umsjón með Vináttuverkefninu í sínum leikskóla. Þar segir hann frá starfinu sínu og hvernig leikskólinn hjá þeim vinnur með verkefnið og hvaða áhrif það hefur á barnahópinn. Greint verður frá niðurstöðum viðtalsins og umræður fylgja þar á eftir. Ritgerðinn endar á lokaorðum þar sem niðurstöður verða teknar saman.
BEd ritgerðir, Leikskólakennarafræði, Leikskólastarf, Leikskólabörn, Vinátta, Samskipti
Networked Digital Library of Theses and Dissertations